cyanic-selkie/wikianc huggingface dataset:
Պատմության կեղծարարությունն Ադրբեջանում
Ադրբեջանցիների պատմական կեղծարարություններ
5. Ադրբեջանցիների համոզմամբ՝ ռուսական զորքերի և հայ կամավորական ջոկատների կողմից Երևանը ազատագրելուց առաջ քաղաքն ունեցել է բացառապես ադրբեջանական բնակչություն, իսկ հայերը բնակվել են շրջակա գյուղերում ու արվարձաններում ։ Սակայն դեռևս 15-րդ դարում, երբ Երևանը դարձել էր թուրքմենական կուսակալության կենտրոն, ուներ 15,000 զուտ հայկական բնակչություն, կառուցապատված էր եկեղեցիներով ու վանքերով, որոնցից ամենահայտնին սուրբ Պողոս-Պետրոս եկեղեցին էր (այժմ՝ քանդված, տարածքում՝ Մոսկվա կինոթատրոն)։ Ամբողջ կուսակալության տարածքում, այդ թվում՝ Կարսի շրջանում, հաշվվում էր մոտ 500,000 մարդ, որոնցից հայեր էին 400,000-ը ։ 1603-1604 թվականներին Շահ Աբբաս Առաջինի կողմից Պարսկաստան է բռնագաղթեցվում ավելի քան 300,000 հայ ։ Շարունակվող պատերազմների, ինչպես նաև Կարսի շրջանի՝ Թուրքիային միանալուց հետո 1639 թվականին (Հայաստանի չորրորդ բաժանում), հայերի թիվը այդպես էլ չի աճում , և տատանվում է 40-50 հազարի շրջանում ։ Մուսուլմանների՝ թուրքերի, քրդերի, կովկասյան թաթարների ու պարսիկների ընդհանուր քանակը չէր հասնում 100,000-ի   ։ Միայն այդ ժամանակահատվածում է, որ Երևանի բերդում բնակվել են մուսուլմաններ։
Ծանոթագրություններ
Կատեգորիա:Պատմության խեղաթյուրումն Ադրբեջանում
Թինաթին Բոկուչավա
Թինաթին (Թինա) Բոկուչավա, վրացի իրավաբան և քաղաքական գործիչ է։ Վրաստանի երեք գումարումների խորհրդարանի անդամ (2012, 2016, 2020).
Թինաթին Բոկուչավան ծնվել է 1983 թ. մայիսի 29-ին։ Նա 2009 թվականին ավարտել է Ֆլետչերի դիվանագիտության և իրավունքի դպրոցը` « Դիվանագիտություն »և« Միջազգային իրավունք » բաժնում, այնուհետև` ԱՄՆ Սմիթ քոլեջում `« Քաղաքագիտություն »մասնագիտությամբ։ 2009-2011 թվականներին աշխատել է Ազգային ժողովրդավարական ինստիտուտում։ 2011 թվականին նա Վրաստանի արտաքին գործերի նախարարության միջազգային կազմակերպությունների վարչության փոխտնօրենն էր։ 2012 թ. ՝ Պետական ​​աուդիտի գրասենյակի գլխավոր աուդիտի տեղակալ։ 2012-2016 թթ. ՝ Վրաստանի 8-րդ գումարման խորհրդարանի անդամ կուսակցական ցուցակով, ընտրական բլոկ. «Միասնական ազգային շարժում.» Ավելի շատ օգուտներ ժողովրդին։ «2013 թվականից նա Միացյալ ազգային շարժման կանանց կազմակերպության նախագահն է։ 2016-2020 թթ. ՝ Վրաստանի 9-րդ գումարման պատգամավոր և բնական ռեսուրսների և եվրոպական ինտեգրման հարցերի հանձնաժողովի։ 2016-2017 թվականներին նա եղել է Սփյուռքի և Կովկասի հարցերի հանձնաժողովի անդամ։
2020 թվականից նա Վրաստանի 10-րդ գումարման խորհրդարանի անդամ է ՝ ըստ կուսակցական ցուցակի, ընտրական բլոկի. «Միասնական ազգային շարժում - Միացյալ ընդդիմություն « Իշխանությունը միասնության մեջ է » ։
Ծանոթագրություններ
Կատեգորիա:Վրաստանի քաղաքական գործիչներ
Կոլտիմակ (գյուղ, Ալնաշսկի շրջան)
Կոլտիմակ (Колтымак), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Տղամարդիկ և ֆեմինիզմ
Սկսած 19-րդ դարից տղամարդիկ մասնակցություն են ունեցել ֆեմինիզմին առնչվող յուրաքանչյուր շարժման հոսանքի սահմանում տեղի ունեցած նշանակալի մշակութային և քաղաքական արձագանքներին։ Այդ թվում մի շարք հասարակական հարաբերություններում հավասարազոր հնարավորությունների ստեղծման ձգտումին, որը որպես օրենք իրականացվում է տղամարդկանց արտոնությունների «ռազմավարական գործարկման» միջոցով։ Ֆեմինիստ տղամարդիկ նույնպես պնդում են, որ այնպիսի գրողները , ինչպիսին է բել հուքսը վկայում է, որ այդ տղամարդկանց ազատ արձակումը սեքսիզմի հասարակական-մշակութային սահմանափակումներից և գենդերային դերերից համարվում է ֆեմինիստական ակտիվության և կրթության պարտադիր բաղադրամաս։
Պատմություն
Պարկեր Փիլսբըրին և այլ աբոլիցիոնիստ տղամարդիկ կրել են ֆեմինիստական հայացքներ և բացեիբաց ճանաչվել են որպես ֆեմինիստ՝ օգտագործելով իրենց ազդեցությունը կանանց և ստրուկների իրավունքների խթանման համար  ։
Փիլսբըրին օգնեց 1865 թվականին մշակել Ամերիկական հավասարազոր իրավունքների ֆեմինիստական ասոցիացիայի սահմանադրության ծրագիրը և զբաղեցրեց Նյու Հեմփշիրի Կանանց Ընտրության իրավունքի ասոցիացիայի փոխնախագահի պաշտոնը։ 1868 և 1869 թվականներին Պարկերը Էլիզաբեթ Քեդի Ստենտոնի հետ համատեղ խմբագրեց «Հեղափոխությունը» ։
17-րդ և 18-րդ դարերի ընթացքում Ֆրանսիայում ի հայտ եկան պրոֆեմինիստ հեղինակների մեծ խումբ, այդ թվում՝ Ֆրանկոս Փուլլայն դը լա Բարրեն, Դենիս Դիդերոթը, Պոլ Հենրի Թիրի դ'Հոլբախը և Չարլզ Լուի դը Մոնտեզքուին ։ Մոնտեզքուին ներկայացրել է իգական կերպարներ, ինչպիսին է օրինակ Ռոքսանան «Պարսկական նամակներում», ով հերքել է պատրիարխատային համակարգը և ներկայացրել իր փաստարկները դեպոզիտի դեմ։ 18-րդ դարում փիլիսոփա տղամարդկանց հետաքրքրել է մարդկանց իրավունքներին առնչվող հարցերը, և տղամարդիկ, այդ թվում՝ Մարքիս դը Կոնդորսետը, պայքարում էին կանանց կրթության համար։ Ազատականները, ինչպիսին է օրինակ ուտիլիտարիստ Ջերեմի Բենթամը, պահանջեց հավասար իրավունքներ կանանց համար ամեն հարցում, մարդիկ սկսեցին ավելի շատ գալ այն համոզմունքին, որ կանանց նկատմամբ օրենքի կողմից ցուցաբերվում է անարդար վերաբերմունք ։
19-րդ դարում կար նաև իրազեկվածություն կանանց պայքարի վերաբերյալ։ Բրիտանացի իրավաբան և պատմաբան Հենրի Մայնը քննադատել է հայրիշխանության անխուսափելիությունը իր «Հին օրենք» աշխատանքում (1861) ։ 1866 թվականին Ջոն Ստյուարտ Միլը՝ «Կանանց ենթակայության» հեղինակը, ներկայացրեց կանանց ստորագրահավաքը Բրիտանական խորհրդարան և աջակցեց 1867 թվականի Բրիտանական երկրորդ խորհրդարանական բարեփոխմանը։ Չնայած նրա ջանքերը կենտրոնացված էին ամուսնացած կանանց խնդիրների վրա, այն եղել է հիմնավորում այն բանի, որ Վիկտորիայի դարաշրջանի կանանց համար ամուսնությունը հիմնված էր ազատության, իրավունքների և կարողության զոհողության վրա։ Նրա ընդգրկումը կանանց շարժման մեջ սկիզբ է առնում իր երկարատև ընկերությունից Հարրեթ Թեյլորի հետ, ում հետ նա արդյունքում ամուսնացավ։
1840 թվականին կանայք հրաժարվեցին Լոնդոնում Աշխարհի Հակաստրկական Կոնվենցիային մասնակցելու իրավունքից։ Ներկա գտնվող կանանց աջակիցները պնդում էին, որ շատ կեղծավոր էր արգելել կանանց և տղամարդկանց այդ կոնվենցիային միասին նստելուց, որպեսզի վերջ դրվեր ստրկությանը; նրանք բերեցին նմանատիպ սեգրեգացիոն փաստարկներ ԱՄՆ-ում, որտեղ ընդունված էր առանձնացնել սպիտակամորթներին և սևամորթներին։ Երբ կանանց դեռ արգելված էր մասնակցել դատական պրոցեսում աբոլիցիոնիստներ Ուիլիամ Լոյդ Հարրիսոնը, Չարլզ Լենոքս Րեմոնդը, Նատանիել Փիբոդի Րոջերսը և Հենրի Ստենտոնը որոշեցին լուռ նստել կանանց հետ ։
Կանանց մասնակցության դեմ ուղղված փաստարկներից մեկը, և՛ Աշխարհի հակաստրկական կոնվենցիայում, և՛ ընդհանրապես 19-րդ դարում, եղել է այն ենթադրությունը, որ կանայք ձևավորված չեն տղամարդկանց պարտականությունները ստանձնելու համար։ Աբոլիցիոնիստ Թոմաս Վենթվորթ Հիգգինսոնը դեմ է արտահայտվել դրան, ասելով՝
Ես չեմ հասկանում, թե ինչպես որևէ կին կարող է խուսափել վրդովմունքի այն սուր զգացողությունից, երբ նա առաջին անգամ բացում է աչքերը այն փաստի
կրթական իրավունքներից․․․ [կինը հավասար իրավունքների կարիք ունի] ոչ թե որովհետև նա տղամարդու ամենալավ կեսն է, այլ որովհետև նրա երկրորդ կեսն է։
Նա դրանց կարիքն ունի ոչ թե որպես հրեշտակ, այլ որպես մարդկության մի մասնիկ ։
Տղամարդկանց ազատագրում
Տղամարդկանց ազատագրական շարժումը սկսվել է 1970 թվականների սկզբին, որպես գիտակցության բարձրացմանը նպաստող խմբեր՝ օգնելու համար տղամարդկանց ազատվել սեռական դերերի սահմանափակումներից։ Տղամարդկանց ազատագրման կողմնակիցները պնդում էին, որ արական կապը դա մեխանիզմ է, որը հնարավորություն է տալիս համապատասխանեցնել տղամարդու ինքնությունը տղամարդկության զգացողության հետ, որն ավելի է ուժեղացնում հայրիշխանությունը։ Այդ կապի փոխարեն տղամարդկանց ազատագրական շարժումը կոչ էր անում բացեիբաց ճանաչելու տղամարդկության արժեքը՝ men's entrapment in their fixed role as the breadwinner of the nuclear family and the taboo against men expressing emotions։ Առավել նշանակալի է, որ այդ շարժումն ուղղված էր նրան, որ տղամարդիկ կարողանային բացեիբաց խոսել իրենց էմոցիաների մասին և միևնույն ժամանակ պահպանեին իրենց տղամարդկությունը։ Որոշ գիտնականների կողմից դիտարկվել է կենսաբանական արական սեռի և տղամարդկության հասարակական կառուցվածքի միջև կապը որպես տղամարդկանց համագործակցության սահմանափակում ֆեմինիստական շարժման հետ։ Այն խստորեն հակասում է սեռերի դերերի տեսությանը, որը սեռը դիտարկում է ոչ այլ ինչ, քան սեռերի միջև կենսաբանական տարբերություններով պայմանավորված մի բան։ Տղամարդկանց ազատագրական շարժման այլ գլխավոր բաղադրիչներից էին այն գաղափարները, որ սեռերը հարաբերական են և մեկը չի կարող գոյություն ունենալ առանց մյուսի, և այդ սեռը ամբողջությամբ հասարակական կառույց է, և ոչ թե կենսաբանական հրամայական։ Այսպիսով, պրոֆեմինիստ հեղինակների երկրորդ ալիքը կարող էր ուսումնասիրել հասարակական պրակտիկայի և ինստիտուտների միջև կապը և սեռերի գաղափարները։
Տղամարդկանց իրավունքների շարժում
1980 թվականների սկզբին Ամերիկայում քարոզարշավ սկսվեց տղամարդկանց իրավունքների համար ի պատասխան ֆեմինիստական շարժմանը։ Տղամարդու իրավունքների պաշտպանները իրենց անվանեցին «մասկուլինիստներ» ։ Տղամարդու իրավունքների շարժումը և տղամարդկանց առասպելական-բանաստեղծական շարժումը համարվում է որոշ ֆեմինիստների հակաֆեմինիստական ռեակցիայի մասնիկ ։
Քարոզարշավն ընդհանուր առմամբ ունեցել է առավելագույն հաջողություն՝ ընտանեկան իրավունքի ոլորտում օրենսդրական բարեփոխումների, մասնավորապես ՝ երեխաների խնամակալության հարցում։ Ակտիվիստները պնդում են, որ Ամերիկյան դատական համակարգը երեխաների խնամակալության լսումների ժամանակ խտրականություն է առաջացնում հայրերի նկատմամբ, քանի որ մայրերը սովորաբար դիտվում են որպես հիմնական խնամակալներ։ Նրանք պնդում են, որ կերակրողի դերի տնտեսական բեռը բարդացնում է տղամարդկանց մասնակցությունը երեխաների դաստիարակմանը և որ դատական որոշումները հազվադեպ են հաշվի առնում այդ խոչընդոտները ։
Որոշ կազմակերպություններ, օրինակ՝ Տղամարդկանց ազգային կոալիցիան (ԱՏԱԿ), փորձում են ուսումնասիրել, թե ինչպես է սեռերի նկատմամբ կիրառվող խտրականությունը ազդում տղամարդկանց վրա։ Օրինակ, այդ խումբը պնդում է, որ խնամակալության իրավունքը կանանց օգտին առաջացնում է խտրականություն տղամարդկանց նկատմամբ, քանի որ նրանք հավատացած են, որ կանայք էությամբ առավել հոգատար են, քան տղամարդիկ։ Այսպիսով, ԱՏԱԿ-ի նման խմբերը լուսաբանում են իրազեկվածությունը, ռեսուրսները, աջակցությունը և այդ թեմաներով քննարկումների հնարավորությունները ։
Արական ֆեմինիզմ և պրոֆեմինիզմ
Ինչպես ասել է ֆեմինիստ հեղինակ Շիրա Տարրանտը, շատ տղամարդիկ ներգրավված են եղել ֆեմինիստական շարժումներին և մասնակցել են դրանց ամբողջ պատմության ընթացքում ։ Այսօր շատ ակադեմիկոսներ, օրինակ՝ Մայքլ Ֆլուդը, Մայքլ Մեսսները և Մայքլ Կիմմելը ներգրավված են տղամարդկանց և պրոֆեմինիզմի մասին ուսմունքներում ։
Ֆեմինիզմի մեջ դեռ քննարկվում է այն հարցը, արդյո՞ք տղամարդիկ կարող են լինել ֆեմինիստ։ Որոշ ֆեմինիստներ, օրինակ՝ Սիմոն դը Բովուարը, իր «Երկրորդ սեռ» տեքստում պնդում էր, որ տղամարդիկ չեն կարող լինել ֆեմինիստ սեռերի միջև գոյություն ունեցող ներքին տարբերությունների պատճառով, Անջատողական ֆեմինիզմը նույնպես կրում են այդ հայացքները, պնդելով, որ միայն ամբողջությամբ մերժելով տղամարդկային հեռանկարները՝ ֆեմինիզմը թույլ կտա կանանց ինքնուրույն սահմանել իրենց պայմանները և որ տղամարդկանց մասնակցությունը ֆեմինիստական շարժմանը ցանկացած հասարակական փոփոխությանը կհաղորդի հայրիշխանության արժեքներ։ Որոշ հեղինակներ ասում են, որ տղամարդիկ չեն ենթարկվում նույն ճնշմանը, ինչ կանայք և, որպես այդպիսին չեն կարող ընկալել կանանց փորձը և չեն կարող կառուցողական ներդրում ունենալ ֆեմինիստական շարժումներում և հասկացություններում ։
Մյուս հեղինակները պնդում են, որ տղամարդկանց նույնականացումը ֆեմինիստական շարժման հետ անհրաժեշտ է ֆեմինիստական շարժման առաջ մղման համար։
Որոշ Ֆեմինիստ հեղինակներ ասում են, որ նույնականացումը որպես ֆեմինիստ ամենաուժեղ դիրքորոշումն է, որ տղամարդիկ կարող են ունենալ սեքսիզմի և կանանց դեմ պայքարում։ Նրանք պնդում են, որ տղամարդկանց պետք է թույլատրվի, կամ նույնիսկ խրախուսվի մասնակցելու ֆեմինիստական շարժմանը ։ Որոշների համար, տղամարդկանց մասնակցությունը ֆեմինիստական շարժմանը դիտվում է որպես ֆեմինիստական շարժման համընդհանրացման պրոցեսի մի մաս, որն անհրաժեշտ է նրա շարունակական արդիականության համար ։ Ֆեմինիզմում տղամարդկանց մասնակցության մոտիվացիայի կամ ընդգրկման խթանման  մարտահրավերներից մեկը կապված է սեռերի միջև և ինքնության խաչվող բաղադրիչների միջև կապի խզման հետ։ Վերջինիս օրինակներից է այն, որ որոշ Աֆրոամերիկացի տղամարդիկ ի վիճակի չեն եղել սեքսիստական ճնշման վերացման պայքարում քաղաքացիական իրավունքների համար պայքարի հիմնարար սկզբունքներն ու դասերը վերածել հիմնարար ներդրման ։ Սակայն ավելի տարրական մակարդակում քաղաքացիական իրավունքների պայքարի համար մղված շարժման մեջ ձևավորված կապերը ստեղծեցին նշանակալի համերաշխություն Աֆրոամերիկացի կանանց և տղամարդկանց միջև ։ Սա մոտեցում է, որը կարող է փոխադրելի և հավասարապես օգտակար լինել ֆեմինիստական շարժման համար։ Կանանց և տղամարդկանց կողմից այս կարևոր կապերի ընկալումը կարող է զգալիորեն օգտակար լինել ֆեմինիզմի համար։ Ինչպես նկարագրված է ռազմավարական խաչմերուկի տեսությունում մեր ինքնության մի մասի փորձի օգտագործումը, որը խաչվում է մյուսի հետ, տրամադրում է գործիքներ ֆեմինիստական շարժման հասանելի մարտավարության հետագա բարելավման համար։ Այլ կին-ֆեմինիստները պնդում են, որ տղամարդիկ չեն կարող լինել ֆեմինիստ պարզապես այն պատճառով, որ իրենք կին չեն, չեն կարող հասկանալ կանացի խնդիրները և համարվում են կանանց դեմ ճնշում գործադրողների դասի անդամներ։ Նրանք պնդում են, որ տղամարդիկ ունեն բնածին արտոնություններ, որոնք թույլ չեն տալիս նրանց հիմնովին նույնականացվել ֆեմինիստական պայքարի հետ և այդպիսով անհնար են դարձնում նրանց նույնացումը ֆեմինիստների հետ ։ Տղամարդկանց «ֆեմինիստներ» համարող գաղափարներից մեկն այն է, որ տղամարդկանց բացառումը ֆեմինիստական շարժումից նշանակում է, որ դա բացառապես կանացի խնդիր է, որն ինքնին կարելի է համարել սեքսիստ։ Համաձայն այս գաղափարի՝ քանի դեռ տղամարդիկ չեն կրում հավասար պատասխանատվություն կանանց նկատմամբ սեքսիզմի վերացմանն ուղղված պայքարում, ֆեմինիստական շարժումը կարտացոլի սեքսիստական հակասություն, որն այն ուզում է ոչնչացնել ։
«Պրոֆեմինիստ» եզրույթը միջին տեղ է զբաղեցնում այդ իմաստաբանական քննարկման մեջ, քանի որ այն մտերմության աստիճան է ցուցաբերում ֆեմինիզմին՝ առանց բուն եզրույթի օգտագործման։ Նաև «պրո» նախածանցը բնութագրում եզրույթը որպես ավելի դրական և ակտիվ։ Որոշ քննարկումներ են տեղի ունեցել գծիկի օգտագործման շուրջ (պրոֆեմինիզմի դեմ կիրառելով պրո-ֆեմինիզմը ձևը )՝ պնդելով որ այն չափազանց շատ է հեռացնում եզրույթը բուն ֆեմինիզմից ։
Ֆեմինիստ տղամարդիկ հայտնի մշակույթի մեջ
2014 թվականին մի շարք իրադարձություններ հանգեցրին լրատվության մեջ ֆեմինիստական խնդիրների շարունակական ներկայությանը։ Այդ թվում Վերադարձրեք մեր աղջիկներին և HeForShe քարոզարշավները, Գեմերգատ հակասությունը, Մալալա Յուսուֆզայի Խաղաղության Նոբելյան Մրցանակի հաղթանակը և Բիլ Քոսբիի և Յան Գոմեշիի դեմ իրականացված սեքսուալ բնույթի մեղադրանքները ։
Ջաստին Թրյուդո
2015 թվականին Կանադայի վարչապետ Ջաստին Թրյուդոն հրատարակեց միջազգային վերնագրեր Կանադայում գենդերային հավասարության առաջին կաբինետի ստեղծման համար ։ Ի պատասխան լրատվամիջոցների այն հարցին, թե ինչու է նա դա անում Թրյուդոն ասաց․ «Որովհետև սա 2015 թվականն է» ։ 2016 թվականի Համաշխարհային Տնտեսական ֆորումին Թրյուդոն նորից ստեղծեց վերնագրեր, երբ նա խոսեց իր որդիներին որպես ֆեմինիստ դաստիարակելու մասին և կոչ արեց տղամարդկանց չվախենալ արտասանել «ֆեմինիստ բառը» ։ Մի քանի ամիս անց Միացյալ Ազգերի Կազմակերպության կոնֆերանսին Թրյուդոն ասաց․ «Ես պատրաստվում եմ շարունակել բարձրաձայն և հստակ ասել, որ ես ֆեմինիստ եմ այնքան, քանի դեռ այն չի հանդիպել ուսերի թափահարմանը» ։ Հետագայում նա բացատրեց, թե ինչ էր դա նշանակում իր համար՝
Դա չպետք է լինի արձագանք ստեղծող մի բան։ Դա ուղղակի խոսում է այն մասին, որ ես հավատում եմ տղամարդկանց և կանանց հավասարությանը և, որ մենք դեռ հսկայական աշխատանք ունենք անելու, որպեսզի դրան հասնենք։ Դա նույնն է, ինչ ասելը, որ երկինքը կապույտ է, իսկ խոտերը կանաչ։ — Ջասթին Թրյուդո, Միացյալ ազգերի կոնֆերանս, 2016 թվական, մարտի 16
Շատ կանադացիներ տպավորված չէին Թրուդոյի կաբինետի ընտրությամբ՝ պնդելով, որ նրա գործողությունները հստակորեն քաղաքականապես մոտիվացված էին՝ ընտրելով գենդերային իրավասություն։ Եթե Թրյուդոն կանանց նշանակեր ի համեմատ խորհրդարանի անդամների թվի, կլինեին կաբինետի ութը իգական սեռի անդամներ, ոչ տասնհինգ։
Դա նշանակում է, որ յոթ կին ստացել են ծառայողական պաշտոնների բարձրացում՝ հիմնվելով միայն սեռի վրա։ Եվ դաշնային քաղաքականության պատահական դիտորդը կարող էր սահմանել, թե որ յոթ կին նախարարներն են նշանակվել իրենց իրավունակության մակարդակից բարձր ։
Ահա թե ինչպիսի տեսք ունի ֆեմինիզմը
2014 թվականի հոկտեմբերին Elle-ը The Fawcett Society-ի հետ համատեղ ստեղծեց վերնաշապիկներ «Ահա թե ինչպիսի տեսք ունի ֆեմինիզմը» գրառումով։
Հավասար վճարման պահպանում Հոլիվուդում
Մեծ պայթյունի տեսությունը հեռուստասերիալի 5 աստղեր, այդ թվում 4 արական սեռի (Ջիմ Փարսոնսը, Ջոնի Գալեկին, Կունալ Նայարը և Սայմոն Հելբերգը) որոշեցին կրճատել աշխատավարձը, որպեսզի իրենց ավելի ուշ միացած 2 կին կոլեգաները կարողանային ավելի բարձր աշխատավարձ ստանալ 11 և 12 եթերաշրջանների ընթացքում։ Ներկայիս աշխատավարձը կազմում է $900,000, ընդ որում առաջնակարգ դերասանական կազմինը՝ 1 մլն․ դոլլար յուրաքանչյուր էպիզոդի համար, այն պարագայում, երբ Մայիմ Բիալիկը և Մելիսսա Րաուխը յուրաքանչյուր էպիզոդի համար ստանում են $100,000 ։ Անամոթները հեռուստասերիալի դերասանուհի Էմմա Րոսսումը դադարեցրեց 8-րդ եթերաշրջանի նկարահանումները, երբ վերանայեց իր պայմանագիրը հավասար վարձատրության համար Ուիլյամ Հ․ Մեյսի հետ։ Նա նույնիսկ պահանջեց ավելի շատ վարձատրություն այն տարիների համար, երբ ավելի քիչ էր վաստակում ։ Երբ TMZ հանդիպեց այդ իրականությանը Ուիլյամ Հ․ Մեյսին պատասխանեց․ «Հիմա ամենահարմար ժամանակն է, այդպես չէ՞» և «Նա աշխատում է այնքան քրտնաջան, որքան ես, նա արժանի է» ։
Բրեդլի Քուփերը պատասխանեց իր կոլեգա Ջեննիֆեր Լոուրենսի «Ինչու՞ են այս տղաներն անում ավելին, քան ես» ակնարկին՝ խոստանալով կիսվել իր աշխատավարձի մասին ինֆորմացիայով իր կին-կոլեգաների հետ, որպեսզի նվազեցնի գենդերային տարակարծությունը ։
2017 թվականի Կանանց քայլերթին աջակցող տղամարդիկ
Ջոն Լեջենդը հաճախել է Յուտահ նահանգի Մայթեր Փորթ Սիթի քաղաքի Գլխավոր Զբոսայգում տեղի ունեցած Կանանց Քայլերթին 2017 թվականի հունվարի 21-ին ։ Հարցազրույցներից մեկում նա պատմել է, որ միացել է քայլերթին, որպեսզի համերաշխություն ցուցաբերի աշխարհի բոլոր քայլերթների նկատմամբ և հավասարության մասին իրազեկվածությունը բարձրացնի, որպեսզի ապահովագրված լինի, որ վերջին հազարամյակում կանանց կողմից հասած ամբողջ առաջընթացը հետընթաց չի ապրել նախագահ Դոնալդ Թրամփի կառավարման օրոք ։
Շատ արական սեռի ազատական առաջնորդներ և քաղաքական գործիչներ ևս մասնակցություն ունեցան քայլերթին։ Այդ թվում՝ Բեռնի Սանդերսը բեմ դուրս եկավ 2017 թվականի հունվարի 21 Վերմոնտում կայացած Կանանց քայլերթին։ Նա խոսեց հավասար աշխատավարձով և հավասար պայմաններով աշխատանքի մասին, առողջապահության, ընտանիքի պլանավորման և երկրի միավորման մասին ։ ԱՄՆ-ի նախկին պետքարտուղար Ջոն Քերին նույնպես միացավ Կանանց Քայլերթին Վաշինգտոն ԿՇ-ում ։
Պրոֆեմինիստական արշավ
Գոյություն ունի նաև Միացյալ Ազգերի համերաշխության շարժում՝ ուղղված գենդերային հավասարությանը, որը խրախուսում է տղամարդկանց դառնալ կանանց հավասարազոր գործընկերներ ։ HeForShe արշավը նպատակ ունի կոչ անելու բոլորին ունենալ իր ներդրումը գենդերային հավասարության միջոցով հասարակության վերաիմաստավորման հարցում։ Սկսած HeForShe քարոզարշավի սկզբնավորման շրջանից Միացյալ Ազգերի Կին դեսպանները էմմա Ութսոնի և աշխարհի հազարավոր տղամարդկանց հետ նպատակադրված են գենդերային հավասարություն հաստատել ։ Ընդհանուր առմամբ բելլ հուքսը եզրակացնում է, որ գենդերային խնդիրները միայն կանանց համար չեն, ինչպես հավատացած են շատ տղամարդիկ, այլ բոլորի համար են։ Այդ պատճառով էլ, ինչքան ավելի երկար մենք աշխատենք միասին , այդքան ավելի բարեկարգ կլինի մեր հասարակությունը։ ՄԱԿ-ի HeForShe քարոզարշավի համար գենդերային հավասարության վերաբերյալ էմմա Ուտսոնի հուզիչ ելույթը ՄԱԿ-ում ցույց է տալիս առաջին տպավորությունը «HeForShe» արտահայտությունից ։
Ուսմունք տղամարդկանց մասին
Արականությունն ուսումնասիրող գիտնականները ձգտում են ընդլայնել սեռերի մասին գիտական դատողությունները տղամարդկանց մասին ուսմունքների միջոցով։ Մինչդեռ որոշ ֆեմինիստներ պնդում են, որ գիտական առարկաների մեծ մասը, բացառությամբ կանանց մասին ուսմունքների, կարելի է համարել «տղամարդկանց մասին ուսմունք», քանի որ նրանք պնդում են, որ կրթական ծրագրի բովանդակությունը հիմնականում կազմված է տղամարդկանց առարկաներից, արականություն ուսումնասիրող գիտնականները պնդում են, որ արական սեռի մասին ուսումնասիրությունները հատուկ վերլուծում են տղամարդկանց գենդերային փորձառությունները։ Տղամարդկանց մասին ուսմունքի կենտրոնը այն հասկոցողությունն է, որ «գենդեր» չի նշանակում «իգական սեռ», ինչպես և «ռասա» չի նշանակում «սևամորթ»։ Տղամարդկանց մասին ուսումնասիրությունները, որպես կանոն, միջդիսցիպլինար են և ընդգրկում են ֆեմինիստական հայեցակարգը՝ «անձնականը քաղաքական է»։ Արականությունն ուսումնասիրող գիտնականները ձգտում են նպաստել կանանց ուսումնասիրությունների միջոցով ստեղծված գենդերային հարցի շուրջ երկխոսությանը։
Գոյություն ունեն տարբեր փաստարկներ և շարժումներ, որոնք աջակցում են գենդերային հավասարության պատճառին, քանի որ վերջինս վերաբերվում է ֆեմինիզմին։ Ջեքսոն Քետցը ենթադրում է, որ մենք պատասխանատվություն ենք կրում օգնել երիտասարդներին ստեղծելու մի հասարակություն, որը թույլ չի տա ապագա սերունդներին ունենալ գենդերային հավասարության ներկայիս խնդիրները ։ Սեռերի մասին ուսմունքները հաճախ անվանում են կանանց խնդիրներ։ Կանանց խնդիրները երբեմն դիտարկվում են որպես խնդիրներ, որոնց մեջ իրենց ներդրումն ունեն տղամարդիկ։ Քետցը պնդում է, որ կանանց խնդիրները պետք է լինեն նաև տղամարդկանցը։ Քետցը հավատում է, որ երկու սեռերի աշխատելը միասին առաջացնում է փոփոխություն, որը հետագա սերունդները կարող են օգտագործել նմանատիպ ողբերգությունից խուսափելու համար ։
Մենք պարտք ենք երիտասարդ տղամարդկանց։ Այս տղաները չէին ընտրել լինել տղամարդ այն մշակույթում, որը նրանց ասում է, որ տղամարդկությունը որոշակի ուղի է։ Մենք ունենք ընտրության հնարավորություն և պատասխանատվություն նրանց առաջ։
— Ջեքսոն Քետց, EDxFiDiWomen կոնֆերանս, 2012 թվական, նոյեմբեր
Վերջին ուսումնասիրություններ
2001 թվականին տղամարդկանց ֆեմինիզմի ընկալման որակական ուսումնասիրությունը ցույց տվեցին գծային բանականության տարածված օրինաչափությունները։ Հետազոտողները պարզել են, որ մասնակիցները հայտնաբերել են ֆեմինիզմի երկու ժանր և ֆեմինիստների երկու տեսակ և անվանել են նրանց «Ջեկիլ և Հայդ»։ Մասնակիցները ֆեմինիզմը և ֆեմինիստները դասակարգում էին որպես «լավ» կամ «հրեշավոր» ։ 2016 թվականին ուսումնասիրությունը կրկնվեց հետազոտողների նոր խմբի կողմից պարզելու համար, որ նրանք գոյատևում են որպես «անհիմն ֆեմինիզմ» և «արդար ֆեմինիզմ» ։
External links
Կատեգորիա:Ֆեմինիզմ
Գրեյս Վանդերվոլ
Գրեյս Էվերի Վանդերվոլ (Grace Avery VanderWaal, ), ամերիկացի երգչուհի, երգերի հեղինակ ։ 12 տարեկանում «Ամերիկայում կան տաղանդներ» 2016 թվականի հեռուստաշոուի հաղթող էր (America’s Got Talent): Սայմոն Կոուելը, ով ժյուրիի անդամ էր տաղանդավոր աղջկան կոչեց ապագա Թեյլոր Սվիֆտ ։ 2017 թվականին նա դարձավ Radio Disney Music Awardruen հեռուստամրցակցույթի հաղթող Radio Disney Music Award for Best New Artistruen անվանակարգում ։
Կենսագրություն և կարիերա
Գրեյսը ծնվել է 2004 թվականի հունվարի 15-ին Կանզաս Սիթիում (Կանզաս նահանգ, ԱՄՆ)։ Սկսել է երգեր գրել 3 տարեկանում ։ 2016 թվականին՝ 12 տարեկան հասակում, Գրեյսը դարձավ «Ամերիկայում կան տաղանդներ» (America’s Got Talent) ազգային մրցույթում։ Ժյուրիի անդամ՝ Սայմոն Կոուելը տաղանդավոր աղջկան անվանեց ապագա Թեյլոր Սվիֆտ («the next Taylor Swift») : Բրիտտանի Սպանոսը (Brittany Spanos) Rolling Stone ամսագրում գրեց, որ նրա I Don’t Know My Name» «երգը էմոցիոնալ է, հիշվող, արտասովոր մեղեդիով» ։ Գրեյսը դարձավ երկրորդ երեխան և երկրորդ իգական սեռի ներկայացուցիչը, ով հաղթեց այդ մրցույթում իր գոյության բոլոր ժամանակներում։ Բյանկե Ռայանը (Bianca Ryan) 11 տարեկան էր, երբ նա հաղթեց տաղանդների մրցույթի առաջին եթերաշրջանում ։
AGT-ում հաղթանակ տանելուց հետո, Գրեյսը The Ellen DeGeneres Show և The Tonight Show Starring Jimmy Fallon հեռուստահաղորդամների հյուրն էր։ Billboard ամաագիրը իր 21 Under 21 ցուցակում անվանեց նրան 2016 թվականի ամենապայծառ երիտասարդ աստղերից մեկը ։
Մրցույթում հաղթելուց հետո Գրեյսն անցավ տնային և օնլյան ուսման ։
Երաժշտություն
Գրեյսի առաջին 5 երգերը ընդգրկվեցին նրա դեբյուտային մինի-ալբոմում (EP) «Perfectly Imperfect», ներառյալ բոլոր 4 օրիգինալ երգերը, որոնք Գրեյսը կատարեց Ամերիկայում կան տաղանդներ մրցույթում և մեկ օրիգինալ, «Gossip Girl»: Ձայնագրության պրոդյուսերը Գրեգ Ուելսն էր։ Walmart խանութների համար տարբերակը համալրված էր «Missing You (Coffeehouse Version)» երգով ։ Մինի-ալբոմի կազմի գեղարվեստական նախագծումը իրականացրեց քույր՝ Օլիվիան ։
EP սկավառակը դեբյուտեց ամերկյան Billboard 200 ալբոմների հիթ-շքերթում № 9 հորիզոնականում ։ Նրա գլխավոր սինգլ՝ «I Don’t Know My Name»-ը դեբյուտեց Billboard Digital Song Sales չարտում № 37 հորիզոնականում և Bubbling Under Hot 100 Singles չարտում № 24 հորիզոնականում ։ EP սկավառակի առաջընթացի համար երգչուհին ելույթ ունեցավ մի քանի շոուներում։ 2016 թվականի նոյեմբերին նա կատարեց «Light the Sky» և «Riptide» Նյու Յորքի՝ Madison Square Garden-ում կայացող New York Knicks բասկետբոլի թիմի ընդմիջման ժամանակ և 2016 թվականի Macy's Thanksgiving Day Parade շքերթում կատարեց «I Don’t Know My Name», հետո NBC շոուի Today ծրագրումToday և Նյու Յորքի՝ Սաուտ-Ստրիտ-Սիփորտ-ում ամանօրյա տոնածառի մոտ կատարեց «Light the Sky» երգը  ։ 2016 թվականի դեկտեմբերին, նա ելույթ ունեցավ «I Don’t Know My Name» երգով The Wendy Williams Show-ում ամեն տարի անցկացվող Սինդի Լոպերի տոնական միջոցառման ժամանակ Beacon Theatre թատրոնում (որտեղ նա նույնպես երգում էր Սինդի Լոպերի հետ, նրա «True Colors» երգը) , ինչպես նաև CBS ալիքի The Talk շոույում և Z100 ռադիոյի Jingle Ball Tour 2016 в Madison Square Garden ծրագրում ։ Վերջին միջոցառման վերանայման ժամանակ տեսաբան Jon Caramanica The New York Times թերթից գրեց, որ ուկուլելե նվագող 12 տարեկան երգչուհու ելույթը դարձավ համերգի ամենապայծառ պահերից մեկը ։ Ավելի ուշ նույն ամիսը նա վերադարձավ NBC ալիք և Today Show ծրագրում ելույթ ունեցավ «Light the Sky» երգով ։
2017
2017 թվականին Վանդերվոլը կատարեց «I Don’t Know My Name» երգը Live with Kellyruen շոույում ։ Ելույթ ունեցավ Վալենտինի սուրբ օրը Էմպայր-սթեյթ-բիլդինգի տանիքին բոլոր սիրահարների համար և սկսեց ձայնագրել լիամետրաժ ալբոմ ։ 2017 թվականի մարտին ելույթ ունեցավ երկու բարեգործական միջոցառումների։ Սկզբից նա ելույթ ունեցավ WE Day-ում Իլլինոյսեյում, Օլսթեյհթ-արենայում։ Համերգի ժամանակ շոշափվեց սոցիալական հարցերի վերաբերյալ երիտասարդների որոշումների ընդունման հավատարմությունը ։ Ավելի ուշ կատարեց «Light the Sky»-ը «One Night for One Drop» միջոցառմանը, որը կազմակերպված էր Cirque du Soleil-ի կողմից, և այն անցնում էր Նյու Յորք հյուրանոց/քազինոյում, Նյու Յորք Լաս Վեգասում ։ Այդ ամիսը նա հայտնվեց 2017 թվականին կայացած Հատուկ ձմեռային օլիմպիական խաղերին Ավստրիայում, երգելով դուետով Ջեյսոն Մրազի հետ, նրա երկու երգը բացման արարողությանը և իր սեփական երգերը՝ փակման արարողությանը. :
2017 թվականի սկզբին Վանդերվոլը սկսեց աշխատանքը իր լիամետրաժ ալբոմի վրա, որը իր բառերով կլինի ավելի պրոֆեսիոնալ արտադրված, «կունենա նույն հնչողությունը, բայց ավելի ակուստիկ», քան նրա մինի-ալբոմը ։ Just the Beginningruen ալբոմը թողարկվեց 2017 թվականի նոյեմբերի 3-ին ։ Դրանից բացի նա պատրաստվում է նկարահանվել գեղարվեստական ֆիլմում նրա երաժշտական կարիերայի սկզբի մասին ։ 2017 թվականին կայացավ նրա առաջին Just the Beginning Tour շրջագայությունը ։ 2017 թվականի սեպտեմբերին բոլոր տոմսերը վաճառված էին ։
Ճանաչում
2016 թվականին Billboard ամսագիրը ընդգրկեց Վանդերվոլին իր «երաժշտության երիտասարդ և թեժ աստղերի» 21 Under 21 կատեգորիայի մեջ ։ 2017 թվականին դարձավ «Ամենալավ կանացի ձայն» առաջադրման եզրափակիչ փուլի մասնակից International Acoustic Music Awards փառատոնին, դարձնալով այդ կերպ ամենաերիտասարդ եզրափակիչ փուլի մասնակից պատմության մեջ ։ Ինչպես նաև 2017 թվականին Վանդերվոլը առաջադրված էր Radio Disney Music Awardruen մրցանակաբաշխությանը և արդյունքում հաղթեց այն՝ Radio Disney Music Award for Best New Artistruen կատեգորիայում ։
Անձնական կյանք
Ապրում է Սաֆերնում, Նյու Յորքում մոր, հոր և ավագ քրոջ հետ ։ Ինչպես նաև ունի ավագ եղբայր ։ Երգչուհու հայրը՝ LG Electronics ընկերության մարքեթինգի բաժնի փոխնախագահ է ։
Ռումինիայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Ավստրիայի օբյեկտները թվով 7-ն են (2016 թվականի դրությամբ), որը կազմում է ընդհանուր թվի 0,7 % -ը (1073-ը 2017 թվականին)։ 6 օբյեկտներ ցանկում ներառված են մշակութային չափանիշներով, ընդ որում դրանցից 1-ը ճանաչվում է որպես մարդկային ստեղծագործ հանճարի գլուխգործոց (չափանիշ)։ Բացի այդ, 2014 թվականի դրությամբ Ռումինիայի տարածքում տեղակայված են 14 օբյեկտներ, որոնք Համաշխարհային ժառանգության ցանկում ընդգրկվելու թեկնածուներ են ։ Ռումինիայի Հանրապետությունը 1990 թվականի դեկտեմբերի 18–ին վավերացրել է ժառանգության պաշտպանության կոնվենցիան ։ Ռումինիայի առաջին օբյեկտն ընդգրկվել է ցանկում 1991 թվականին, Համաշխարհային ժառանգության հանձնաժողովի 15-րդ նստաշրջանում։
Ցանկ
Այս աղյուսակում օբյեկտները տեղակայված են ՅՈՒՆԵՍԿՕ-ի համաշխարհային ժառանգության ցուցակում։
Ուլյանովսկի (Նեկլինովսկի շրջան)
Ուլյանովսկի (Ульяновский), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
(9973) Շպիլման
(9973) Շպիլման (Szpilman), աստերոիդ աստերոիդների հիմնական գոտում։ Հայտնաբերվել է 1993 թվականի հուլիսի 12-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,532524 ա. մ., առավելագույնը մոտենում է 2,1015 ա. մ. հեռավորության վրա և հեռանում 2,9636 ա. մ. ։ Արեգակի շուրջ մեկ ամբողջական պտույտ է կատարում 1472,07 երկրային օրվա ընթացքում, իր ուղեծրով շարժվելով միջինում 0,244553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,5° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կամարվան
Կամարվան, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Ուուտա
Ուուտա (Uuta), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 71 մարդ։
Արտաքին հղումներ
Կատեգորիա:Էստոնիայի Տարտումաա նահանգի Նիո շրջանի բնակավայրեր Կատեգորիա:Էստոնիայի գյուղեր
Էանիի հնագիտական թանգարան
Էանիի հնագիտական թանգարան, գտնվում է Էանի քաղաքում (Αιανή) (Արևմտյան Մակեդոնիա, Հունաստան)
Էանիի հնագույն քաղաքը
Այժմյան Էանի քաղաքը գտնվում է Ալիակմոն գետից ոչ հեռու, Կոզանի քաղաքից 22 կիլոմետր հարավ։ 2010 թվականից սկսած Էանին ունի Կոզանի նոմի պատմական կենտրոնի կարգավիճակ ։ Իր անունը ստացել է հնագույն մակեդոնական քաղաքից, որն անվանակոչվել է Էանես, Էանի, Էանա (հուն. Αιάνες, Αιάνη, Αίανα) և պատկանել Էլիմիյա շրջանին (Ελιμία) ՝ էանների (Αιάνες) կամ էլիմոնտների (հուն․ Ελιμιωτών) նախկին մայրաքաղաքին։ Հնագույն Էանին գտնվում է այժմյան քաղաքից 1,5 կիլոմետր հեռավորության վրա։ Տիրենա մակեդոնական քաղաքի (βασιλέως των Τυρρηνών, μιας Μακεδονικής πόλης) արքա Էլիմայի որդին՝ Էանոսը, հիշատակվում է որպես էանի քաղաքի հիմնադիր ։
Թանգարան
Թանգարանը բացվել է 1970 թվականին և ունեցել է Էանի անտիկ քաղաքի հնությունների հավաքածու, բայց 1983 թվականին անհրաժեշտություն է առաջացել ընդլայնել թանգարանը՝ նոր ցուցանմուշներ ընդունելու համար։ Պեղումները հաստատել են, որ մ․թ.ա. 2-րդ հազարամյակից մինչև մ. թ. ա. 100 թվականը գոյություն է ունեցել կազմավորված քաղաք, երբ այն լքվել է (հավանաբար՝ երկրաշարժից հետո)։ Պեղվել են կարևոր ճարտարապետական տարրեր, դամբարաններ՝ թվագրված նախապատմական ժամանակներից մինչև հին հելլենիստական դարաշրջան։ Նոր թանգարանի շինարարությունը սկսվել է 1992 թվականին, բայց թանգարանի բացումը հետաձգվել է տարբեր պատճառներով, այդ թվում 1995 թվականի մարտի 13-ի երկրաշարժի պատճառով։ Գտածոները պահվել են տարբեր տեղերում, այդ թվում քաղաքապետարանի շենքում։ Թանգարանի շինարարությունը ավարտվել է 1997 թվականին, բայց 2002 թվականի հոկտեմբերին բացվել են թանգարանի ցուցասրահներից միայն երկուսը ։ Այսօր գտնվելով երկհարկանի շենքում՝ Էանիի հնագիտական թանգարանը արտացոլում է հնագույն քաղաքի՝ Էլիմիի մայրաքաղաքի պատմությունը (Ελιμία, Ελιμιώτις,Ελιμεία), որը եղել է Վերին Մակեդոնիայի առավել կարևոր կիսաինքնավար թագավորություններից մեկը։ Թանգարանն ունի ութ ցուցասրահ, (որոնցից միայն երկուսն են բաց այցելուների առաջ), պահասենյակներ, գրասենյակներ, գրադարան, ուրվանկարաման ստուդիա, ցուցադրության/լեկցիայի բազմանպատակ սրահ, մետաղյա և տերակոտայից պատրաստված իրերի կոնսերվացման լաբորատորիա։ 1995 թվականից մինչև 2002 թվականի հոկտեմբեր սրահը պահել է սրբապատկերների հավաքածու, տեքստեր, քարտեզներ և հնությունների պատճեններ։ Կարևոր հավաքածուները ներառում են Ուշբրոնզիդարյան (մ․թ․ա․ 1500-1200), արխաիկ և դասական շրջանների (մ․թ․ա․ 600-500) գտածոներ, որոնք տալիս են կարևոր տեղեկություն շրջանում դորիամակեդոնական ազգությունների առաջացման և Էանիի զարգացման մասին ։
Արտաքին հղումներ
Կատեգորիա:Թանգարաններ այբբենական կարգով Կատեգորիա:Հունաստանի թանգարաններ Կատեգորիա:1970 հիմնադրված թանգարաններ
Հայրապետ Հայրապետյան
Հայրապետ Սարդարի Հայրապետյան, հայ մանկագիր, թարգմանիչ, ՀԽՍՀ վաստակավոր ուսուցիչ (1950), ԽՍՀՄ գրողների միության անդամ (1934)։
Կենսագրություն
Հայրապետ Հայրապետյանը ծնվել է Նախիջևանի Տանակերտ գյուղում։ 1888-1893 թվականներին սովորել է Թիֆլիսի Ներսիսյան դպրոցում, որտեղ աշակերտել է Պերճ Պռոշյանին և Հովհաննես Հովհաննիսյանին։ Այնուհետև շուրջ 40 տարի ուսուցչություն է արել Մեղրիում, Սիսիանում, Մոզդոկում, Քութայիսում, Դերբենդում, Աստրախանում, Պյատիգորսկում, Երևանում և այլ վայրերում, ուսուցանել է հայերեն, մանուկների մեջ սերմանել բարին ու գեղեցիկը։ 1933-1955 թվականներին աշխատել է «Պիոներ կանչ» թերթի խմբագրությունում։ Հայկական դպրոցների համար կազմել է մայրենի լեզվի դասագրքեր (1930-1970)
1931 թվականին լույս է տեսել Հայրապետյանի առաջին ժողովածուն՝ «Մեղուների կոմունան»։ Այնուհետև հրատարակվել են նրա «Թռչուններ» (1935), «Իմ երգերը» (1939), «Փնջիկ» (1948), «Հուշեր մանուկ օրերից» (1956), «Խանն ու հովիվը» (1959), «Բալիկների համար» (1961), «Փիսիկի դասը» (1966), «Ծիտն ու տղան» (1971), «Վերջին փաթիլները» (1974) բանաստեղծությունների, հեքիաթների, պոեմների, առակների ժողովածուները։
Հայրապետյանը գրել է հիմնականում մանուկների համար. նրա ներշնչանքի աղբյուրը բնությունն է՝ գարունը, ծաղիկները, թռչունները, կենդանիները։ Նրա ստեղծագործություններին բնորոշ է մանկան հոգեբանության և մտածողության նուրբ ընկալումը։ Հայրապետյանի «Ձնծաղիկ», «Գարուն», «Ծառատունկ», «Մայիս», «Անցան...», «Առվակն ու մանուշակը», «Աշուն», «Սիրուն գիշեր» և բազմաթիվ այլ բանաստեղծություններ առանձնանում են իրենց անմիջականությամբ, պարզությամբ ու քնարականությամբ։
Հայրապետյանը գրել է նաև «Գայլ Վահան» (1943) պատմական պոեմը, հայկական դպրոցների համար կազմել մայրենի լեզվի դասագրքեր (1930-1970 թվականներ)։ Ռուսերենից թարգմանել է Լև Տոլստոյի, Անտոն Չեխովի, Իվան Կռիլովի, Սամուիլ Մարշակի, Սերգեյ Միխալկովի, Դանիել Դեֆոյի, Ջեկ Լոնդոնի, Գրիմ եղբայրների, Ջոնաթան Սվիֆտի և այլ գրողների ստեղծագործություններից։ Հայրապետյանի բանաստեղծությունների տեքստերով գրվել են մանկական երգեր ։
Ծանոթագրություններ
Կատեգորիա:Հայ մանկագիրներ Կատեգորիա:Հայ թարգմանիչներ Կատեգորիա:20-րդ դարի արևելահայ բանաստեղծներ Կատեգորիա:Ռուսերենից հայերեն թարգմանիչներ Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ Կատեգորիա:ՀԽՍՀ վաստակավոր ուսուցիչներ
LTV1
LTV1, Լատվիայի հեռուստատեսության ազգային հեռուստաալիք։ Հեռարձակումը սկսել է 1954 թվականի նոյեմբերի 6-ին որպես Լատվիական ԽՍՀ հանրապետական հեռուստաստուդիա։ 1991 թվականին, Լատվիայի անկախությունից հետո ստացել է առաջին ազգային հեռուստաալիքի կարգավիճակ։ Հասանելի է Լատվիայի ողջ տարածքում ։ 2010 թվականից եթերային հեռարձակումը իրականացվում է միայն թվային ֆորմատով։ Իրենից ներկայացնում է ընդհանուր ֆորմատի հեռուստաալիք, ներկայացվում են լրատվական, վերլուծական, զվարճալի, մանկական, ուսուցողական, երաժշտական, մշակութային, կրոնական հաղորդումներ, թոկ-շոուներ, գեղարվեստական, վավերագրական և մուլտիպլիկացիոնի ֆիլմեր, սեփական արտադրության և արտասահմանյան հեռուստասերիալներ։
Տես նաև
LTV7
Ծանոթագրություններ
Կատեգորիա:Լատվիայի հեռուստաընկերություններ
Ժամագիրք
Ժամագիրք կամ Աղոթամատույց, քրիստոնեական եկեղեցու հնագույն ծիսական մատյաններից, եկեղեցական արարողակարգին և տոներին պատշաճեցված աղոթքների, հոգևոր երգերի, քարոզների ժողովածու։
Կազմում
Հայոց ժամագրքի կազմավորումը վերագրվում է հինգերորդ դարի սուրբ հայրերին՝ Սահակ Ա Պարթևին, Մեսրոպ Մաշտոցին, Գյուտ Ա Արահեզացուն, Հովհաննես Ա Մանդակունուն, հետագա դարերի հեղինակներից՝ Ներսես Շնորհալուն։
Ժամագրքի որոշ հատվածներ պատկանում կամ վերագրվում են նաև Թովմա առաքյալին, Գրիգոր Ա Լուսավորչին, Գրիգոր Նարեկացուն, Հովհաննես Սարկավագին, Գրիգոր Տաթևացուն, Թովմա Մեծոփեցուն և այլոց։
Հայոց ժամագիրք
Հայոց ժամագիրքը, չնայած քրիստոնեական այլ եկեղեցիներում կիրառվող համանման մատյանների՝ հատկապես հունականի հետ ունեցած ընդհանրություններին, մի շարք առումներով խիստ ինքնատիպ նկարագիր ունի։ Դրանում առանձնապես մեծ դեր ունեն հայ հեղինակներին պատկանող հատվածները։ Հայ Եկեղեցին կիրառել է ժամագրքի երկու դրսևորում՝ ժամագիրք և Մայր ժամագիրք (Ատենի). վերջինս ներառում է նաև Սաղմոսարան և Տոնացույց։
Բովանդակություն
Ժամագրքի մեջ ընդգրկված են հոգևոր բանարվեստի և երաժշտաբանաստեղծական արվեստի մի շարք ժանրեր՝ աղոթք, քարոզ, մաղթանք, ընթերցվածք (Ավետարանից), սաղմոս, փոխ, ալելուիա, կանոն, թագավոր, մեսեդի, օրհնություն, երգ և այլն։ Վերջիններիս թվին են պատկանում համաքրիստոնեական երկու երգերը՝ «Փառք ի բարձունս» և «Լոյս զուարթ», ապա Ներսես Շնորհալու մի շարք երգերը, որոնցից հանրածանոթ են «Յիշեսցուք ի գիշերի», «Առաւօտ լուսոյ», արևագալի չորս երգերը ևն։
Ժամագրքի կարևորագույն մաս են կազմում ութ սաղմոսականոնները (կամ Ժամագրքի կանոնները), որոնք երաժշտական առումով դասակարգված են ութ ձայնեղանակներին համապատասխան։ Յուրաքանչյուր կանոն բաղկացած է յոթ գուբղայից, որոնցից յուրաքանչյուրն իր հերթին՝ երկուսից վեց սաղմոսներից (քանակը՝ կախված սաղմոսների ծավալից)։ Վերջին գուբղան կոչվում է «Կանոնագլուխ», որն իր երաժշտական լեզվաոճով առավել զարգացած է կանոնի մյուս մասերի համեմատ։ Հետագայում հենց սաղմոսներին են կցվել հայոց հոգևոր առաջին ինքնուրույն երգերը, որի հետևանքով էլ կոչվել են «կցուրդ»։ Ժամագրքի երգասացությունները տարաբնույթ են նաև երաժշտական լեզվաոճի առումով՝ բնութագրվելով ինչպես պարզ, զուսպասերգայնությամբ, այնպես էլ ծանր, հանդիսավոր մեղեդիականությամբ։
Հրատարակում
Ժամագիրքը առաջին անգամ հրատարակել է Աբգար Դպիրը (1568, Կ. Պոլիս), իսկ Մայր ժամագիրքը՝ Խաչատուր Կեսարացին (1642 Նոր Ջուղա) ։ 1877 թվականին Նիկողայոս Թաշճյանը Գևորգ Դ Կոստանդնուպոլսեցու հովանավորությամբ Վաղարշապատում տպագրել է հայկական ձայնանիշներով գրանցված Ժամագիրք («Երգք ձայնագրեալք ի ժամագրոց Հայաստանեայց ս. եկեղեցւոյ») ։
Քերոլ Էնն Դաֆֆի
Քերոլ Էնն Դաֆֆի (Carol Ann Duffy, ), բրիտանացի անգլալեզու բանաստեղծուհի, դրամատուրգ, մի շարք հեղինակավոր գրական մրցանակների դափնեկիր, այդ թվում՝ Սոմերսեթ Մոեմի գրական մրցանակ ( 1988 ), Թ․ Ս․ Էլիոթի մրցանակ (2006 թվականի հունվարի 16)։
2009-2019 թվականներին արժանացել է Բանաստեղծ-դափնեկիր տիտղոսի (այս տիտղոսը նախկինում տրվում էր ցմահ, ժամանակակից Անգլիայում շնորհվում է 10 տարով)։ Նա հայտնի է ինչպես իր ֆեմինիստական հայացքներով, այնպես էլ անթաքույց երկսեռական կողմնորոշմամբ  ։
Կենսագրություն
Քերոլ Էնն Դաֆֆին ծնվել է Գլազգոյում, հինգ եղբայրներից ու քույրերից ավագն է։ Երբ Քերոլը վեց տարեկան էր, ընտանիքը տեղափոխվել է Անգլիա։ Սթաֆորդում նա ավարտել է իգական միջնակարգ դպրոցը։ Ապա ստացել է բակալավրի աստիճան փիլիսոփայության ոլորտում՝ Լիվերպուլի համալսարանում։ 2009 թվականին Դաֆֆին արժանացել է Հերիոթ-Ուաթթի համալսարանի պատվավոր դոկտորի կոչման։ 2015 թվականին ընտրվել է Բրիտանական ակադեմիայի պատվավոր անդամ ։
Ստեղծագործություններ
Դաֆֆիի ստեղծագործություններն աչքի են ընկնում պարզությամբ ու ասելիքի մատչելիությամբ,հասանելի են ընթերցողների լայն շրջանակներին։ Նա վարպետորեն կերտում է կանանց, դեռատի աղջիկների հույզերն ու զգացմունքները,նրանց ապրումներն ու մտորումները։ Գրողը չի առարկում,երբ իրեն անվանում են ֆեմինիստ,սակայն պետք է նշել,որ նրա ասելիքի շրջանակն անհամեմատ ավելի լայն է և ընդգրկուն,կյանքի նկատմամբ վերաբերմունքն ու աշխարհայացքն ավելի ճկուն են,քան այս ուղղության հետևորդներինն է։ Դաֆֆիի պոեզիային բնորոշ է դրամատիկ մենախոսության ձևը։
Հղումներ
Կատեգորիա:Բրիտանացի բանաստեղծուհիներ Կատեգորիա:20-րդ դարի բրիտանացի գրողներ Կատեգորիա:Բրիտանացի դրամատուրգներ Կատեգորիա:Բրիտանացի աթեիստներ Կատեգորիա:Բրիտանացի բանաստեղծներ Կատեգորիա:Բրիտանացի ֆեմինիստներ Կատեգորիա:Բանաստեղծներ այբբենական կարգով
Անդրեևկա (գյուղ, Միյակինսկի շրջան)
Անդրեևկա (Андреевка, Андреевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Նիշիվցի
Նիշիվցի (Нишівці), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1920 թվականին։
2001 թվականի տվյալներով Նիշիվցի գյուղում բնակվում էր 473 մարդ։ Բնակավայրը զբաղեցնում է 2063 կմ² տարածք։ Բնակչության խտությունը կազմում էր 229,28 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1920 թվականին հիմնադրված բնակավայրեր
Մարդու պապիլոմավիրուս
Մարդու պապիլոմավիրուսային հիվանդություն, առաջացման պատճառը հանդիսանում է Պապիլոմավիրիդե ընտանիքի ԴՆԹ-վիրուսը ։ Հիվանդությունները, որոնք առաջացնում են մարդու պապիլոմավիրուները, հիմնականում կլինիկապես չեն դրսևորվում և 90% դեպքերում ինքնաբուժվում են 2 տարվա ընթացում։ Որոշ դեպքերում վիրուսը պահպանվում է և առաջացնում է գորտնուկներ կամ նախաքաղցկեղային ախտահարումներ ։ Կախված ախտահարված հատվածից, վիրուսը մեծացնում է արգանդի վզիկի, վուլվայի, հեշտոցի, առնանդամի, հետանցքի, բերանի խոռոչի, նշիկների և կոկորդի քաղցկեղի առաջացման հավանականությունը  ։ Արգանդի վզիկի քաղցկեղի գրեթե բոլոր դեպքերը պայմանավորված են մարդու պապիլոմավիրուսով՝ մասնավորապես ՄՊՎ-16 և ՄՊՎ-18 շտամներով (կազմում են դեպքերի 70%ը)  ։ Բերանաըմպանային քաղցկեղների 90% դեպքերը պայմանավորված են ՄՊՎ-16 շտամով ։ Վերը թվարկված քաղցկեղների 60-90% դեպքերում էթիոլոգիկ գործոնը հանդիսանում է հենց այս վիուսը ։ ՄՊՎ-6 և ՄՊՎ-11-ն էլ սրածայր կոնդիլոմաների և ըմպանի պապիլոմաների տարածված պատճառ են ։
Այսպիսով մարդու պապիլոմավիրուսային հիվանդությունը առաջանում է համանուն վիրուսով վարակվելիս։ Նկարագրված են վիրուսի շուրջ 170 տեսակի շտամ։ Անձը կարող է միաժամանակ վարակվել մի քանի տեսակի շտամով։ Նաև պետք է նշել, որ այս վիրուսով վարակվում է միայն մարդը։ Ավելի քան 40 տեսակի շտամներ փոխանցվում են սեռական ճանապարհով և ախտահարում են հետանցքն ու սեռական օրգանները։ Ռիսկի գործոններ են հանդիսանում վաղ տարիքում սեռական կյանքի սկիզբը, բազմաթիվ սեռական զուգընկերների առկայությունը, ծխելը և թույլ իմունային համակարգը ։ Այս շտամները փոխանցվում են տևական մաշկային կոնտակտի պայմաններում՝ հեշտոցային և անալ սեռական հարաբերությունները առավել տարածված միջոցներ են։ ՄՊՎ-ն կարող է փոխանցվել նաև հղիության ընթացքում մորից պտղին։ Որևէ ապացույց չկա այն մասին, արդյոք վիրուսը փոխանցվում է կենցաղային իրերի, օրինակ նույն զուգարանակոնքից օգտվելիս, սակայն սրածայր կոնդիլոմաներ/սեռական գորտնուկներ առաջացնող շտամը կարող է փոխանցվել մակերեսներից, օրինակ հատակի միջոցով։
Մարդու պապիլոմավիուսի դեմ պատվասումը կանխարգելում է վիրուսի առավել տարածված շտամները։ Առավել արդյունավետ է պատվաստվել նախքան սեռական կյանքի սկիզբը, ուստի խորհուրդ է տրվում 9-13 տարեկան հասակում կատարել այն ։ Արգանդի վզիկի քաղցկեղի սկրինինգային թեստը՝ Պապ-թեստը, կարող է ցույց տալ և՜ քաղցկեղի առկայությունը սկզբնական փուլերում, և՜ անոմալ բջիջների առկայությունը, որոնք իրենց հերթին հետագայում կարող են առաջացնել քաղցկեղ։ Սկրինինգը թույլ է տալիս ավելի վաղ հայտնաբերել ախտահարումը և սկսել բուժումը, ինչը մեծացնում է բուժման արդյունավետությունը ։ Նշենք նաև, որ սկրինինգի շնորհիվ նվազել են արգանդի վզիկի քաղցկեղի ինչպես դեպքերը, այնպես էլ դրանով պայմանավորված մահերի քանակը։
Սեռական գորտնուկները կարող են հեռացվել կրիոթերապիայի միջոցով։
Սեռական կյանքով ապրող գրեթե յուրաքանչյուր անձ կյանքի որոշակի փուլում վարակված է եղել ՄՊՎ-ով։ Ամբողջ աշխարհում, մարդու պապիլոմա վիրուսը համարվում է սեռական ճանապարհով փոխանցվող ամենատարածված ինֆեկցիան ։ Աշխարհում, 2018-ին գրանցվել է արգանդի վզիկի քաղցկեղի 569,000 նոր դեպք, որոնցից 311,000-ը մահվան ելքով։ Դեպքերի 85%-ը գրանցվում են թույլ և միջին զարգացվածության երկրներում ։ ԱՄՆ-ում տարեկան գրանցվում է ՄՊՎ-ով պայմանավորված արգանդի վզիկի քաղցկեղի 30,700 նոր դեպք։ Սեռական կյանքով ապրող մարդկանց, մոտավորապես, 1%-ը ունեն սեռական գորտնուկներ։ Մաշկային գոտնուկները նկարագրված են եղել դեռևս Հին Հունաստանի ժամանակներից, բայց այն, որ դրանք առաջանում են վիրուսներով վարակվելիս պարզ չի եղել ընդհուպ մինչև 1907 թվականը։
Նշաններ և ախտանիշներ
Վիրուսի որոշ տեսակներ, ինչպես օրինակ ՄՊՎ-5 շտամը, կարող են կենսագործել մարդու օրգանիզմում և ամբողջ կյանքի ընթացքում որևէ դրսևորում չցուցաբերեն։ ՄՊՎ-1 և ՄՊՎ-2-ը կարող են առաջացնել սովորական գորտնուկներ, իսկ ՄՊՎ-6-ը և ՄՊՎ-11-ը կարող են առաջացնել սրածայր կոնդիլոմաներ և ըմպանային պապիլոմատոզ ախտահարումներ, վիրուսը ունի բազմաթիվ կարցինոգեն շտամներ ։ Ստորև ներկայացված են շտամները և դրանց կողմից առաջացվող ախտանիշները ։
Գորտնուկներ
Մարդու պապիլոմավիրուսով պայմանավորված մաշկային ախտահարումները բավականին տարածված են ։ ՄՊՎ-ն կարող է առաջացնել մաշկային բարորակ նորագոյացություններ՝ գորտնուկներ։ Վերջիններս առաջանում են էպիդերմիսի բջիջների արագ աճի արդյունքում ։ Գորտնուկները առավել շատ հանդիպվում են մանկական տարիքում և սովորաբար առաջանում և անհետանում են ինքնաբերաբար մի քանի շաբաթների կամ ամիսների ընթացքում։ Իմունոլոգիական կառավարումը զարգանում է մեկ շտամի նկատմամբ, և մարդ կարող է անընկալունակ լինել մեկ շտամի նկատմամբ, և վարակվի վիրուսի այլ շտամով։
Սեռական օրգանների գորտնուկներ
Սեռական օրգանների մաշկային ախտահարումը՝ պայմանավորված մարդու պապիլոմավիրուսով, համարվում է ամենատարածված սեռավարակը ամբողջ աշխարհում ։ Սեռական օրգանների գորտնուկներ առաջացնող շտամները, սովորաբար, տարբերվում են այն շտամներից, որոնք առաջացնում են գորտնուկներ մարմնի այլ հատվածներում։ Մոտ 40 շտամներ են հայտնաբերվել, որոնք փոխանցվում են սեռական ճանապարհով և առաջացնում են սեռական օրգանների և հետանցքի շրջանի գորտնուկներ, բայց ՄՊՎ-6 և ՄՊՎ-11 շտմաները հադիսանում են դեպքերի 90%-ի պատճառ ։ Վիրուսի շտմաների մեծամասնությունը կարող է երբեք կլինիկապես չդրսևորվել և էլիմինացվում են իմնունային համակարգի կողմից մի քանի ամսվա ընթացքում։ Բացի այդ, մարդիկ կարող են վարակը փոխանցել այլ մարդկանց, նույնիսկ, եթե նրանց մոտ որևէ ախտանիշ առկա չէ ։ Հիվանդացության աճ նկատվում է այն տարիքում, երբ մարդիկ, սովորաբար, սկսում են իրենց սեռական կյանքը։ Ինչպես և մաշկային ՄՊՎ-ի շտմաների դեպքում, սեռական օրգանները ախտահարող շտամները ևս սպեցիֆիկ են իմունային համակարգի համար։
Վիրուսի տեսակներ
Գրեթե տասնյակ շտամներ՝ ներառյալ 16, 18, 31 և 45 տեսակի շտամները անվանում են «բարձր ռիսկի», քանի որ սրանք կապված են բերանաըմպանային, կոկորդի, վուլվայի, հեշտոցի, արգանդի վզիկի, առնանդամի և հետանցքի քաղցկեղների զարգացման հետ։ Բոլոր այս տեսակների դեպքում, վիրուսը անցնում է բազմաշերտ էպիթելային հյուսվածք սեռական ճանապարհով։ ՄՊՎ-16-ն ամենատարածված պատճառն է արգանդի վզիկի և այլ օրգանների քաղցկեղի դեպքում ։
Համաճարակաբանություն
Ըստ 2002 թվականի տվյալների, ամբողջ աշխարհում քաղցկեղի 561,200 նոր դեպք պայմանավորված է եղել ՄՊՎ-ի հետ։ Վերջինս հանդիսանում է ախտորոշված քաղցկեղների մեջ 5%-ը, և այն հատկապես բարձր է զարգացող երկրներում, որտեղ ըստ տարբեր աղբյուրների ամեն տարի վարակվում է կես միլիոն մարդ ։